b'\n_START_ARTICLE_\nYan Zhiqiang\n_START_SECTION_\nKarriere\n_START_PARAGRAPH_\nYan deltok ved VM i boccia 2006 i Rio de Janeiro, i klassen BC2. I den individuelle konkurransen kom han p\xc3\xa5 11.-plass. Ved paralympiske sommerleker 2008 deltok han b\xc3\xa5de individuelt og i parkonkurransen i klassen BC1-2. Individuelt kom han p\xc3\xa5 andreplass i sin gruppe i gruppespillet, med to seire og et tap, men gikk ikke videre til sluttspillet. I parkonkurransen kom Kina p\xc3\xa5 4.-plass, etter at de tapte bronsefinalen 4-5 for Spania._NEWLINE_Han vant gull individuelt ved VM i boccia 2010, etter seier 5-2 over britiske Nigel Murray i finalen. I lagkonkurransen ble imidlertid Kina sl\xc3\xa5tt ut i kvartfinalen, der de tapte p\xc3\xa5 tiebreak mot Spania, etter 8-8 ved full tid. Ved Asian Para Games 2010 i Guangzhou kom han p\xc3\xa5 9.-plass, og \xc3\xa5ret etter kom han p\xc3\xa5 6.-plass ved Verdenscupen i boccia 2011, der Kina fikk 9.-plass i lagkonkurransen i klassen BC1-2. Etter dette var han rangert som nummer 2 i verden i sin klasse ved utgangen av 2011._NEWLINE_Ved Paralympiske sommerleker 2012 i London fikk han to s\xc3\xb8lvmedaljer. Individuelt fikk han s\xc3\xb8lv i klassen BC2. Han slo s\xc3\xb8rkoreanske So-Yeong Jeong 5\xe2\x80\x932 i semifinalen, men tapte 8\xe2\x80\x930 for Maciel Sousa Santos i finalen. I lagkonkurransen fikk Kina ogs\xc3\xa5 s\xc3\xb8lv i klassen BC1-2, etter 10\xe2\x80\x935-tap mot Thailand i finalen.'